Mnr. SA dalk vanaand Mnr. Wêreld | SARIE
FOTO: Xavier Saer	19 Julie 2016
Mnr. SA dalk vanaand Mnr. Wêreld	deur Fanie Cronjé
Ons het talent én goeie gene in hope! Nie net is SARIE se Augustus-voorbladster, Rolene Strauss, in 2014 as die wêreld se mooiste gekroon nie, maar Suid-Afrika het onlangs ook twee Mev. Wêreld-titels opgelewer en die afgelope naweek is Mej. Doof Suid-Afrika, Janie Erasmus, as Mej. Doof Wêreld aangewys. Vanaand word Mnr. Wêreld in Southport, Engeland, gekroon, waar ons deur Mnr. Suid-Afrika, Armand du Plessis, verteenwoordig word.
Die uitdagings waarin die deelnemers tot nou hul staal moes wys, was: mode en styl, ekstreme sport (dit is ŉ militêrestyl-oefenprogram waartydens die deelnemers se krag en stamina, sowel as hul geestelike krag getoets word), en sport en fiksheid waarin gekyk is of die deelnemer ’n spanspeler is en uithouvermoë het.
“En vanaand, glo ek, sal die beste kandidaat wegstap as die wenner. Die kompetisie behels baie meer as wat ek verwag het – ek het soveel van myself geleer. Die mededinging is sterk, maar ek is positief oor wen. Ek is ook dankbaar vir al die ondersteuning wat ek gekry het en hoop om vanaand Suid-Afrika trots te maak!”